**CIJEPLJENJE PROTIV HPV-a ZA STUDENTE SPLITSKOG**

**SVEUČILIŠTA**

Poštovane/i studentice i studenti,

pozivamo Vas na organizirano besplatno cijepljenje protiv HPV -a u organizaciji Nastavnog zavoda za javno zdravstvo SDŽ, Studentskog centra Split i Studentskog zbora Sveučilišta u Splitu. *Cijepljenje će se provoditi na punktu* ***SPORTSKA DVORANA SD DR. FRANJO TUĐMAN (KAMPUS)*** *bez predhodne narudžbe. Cijepljenje će provoditi Služba za školsku i adolescentnu medicinu Nastavnog zavoda za javno zdravstvo SDŽ u:*

* ***Ponedjeljak, 16.1.2023. god. od 13:00-16:00 sati***
* ***Utorak, 17.1.2023. god. od 13:00-16:00 sati***

***Molimo sve studente koji su prvu dozu cjepiva protiv HPV-a primili 3. i 4. 11. 2022. god. da se odazovu na drugu dozu cjepiva u gore navedenom terminu.***

● Cjepivo je u Hrvatskoj dostupno kao dio Nacionalnog programa cijepljenja protiv HPV-a

● Cijepljenje protiv HPV-a (Humanog Papiloma Virusa) djevojaka i mladića preporuča se radi smanjenja rizika od HPV infekcije koja može dovesti do određenih oblika raka ili drugih bolesti kod žena i muškaraca

● HPV se prenosi intimnim kontaktom sluznica i kože, neovisno o vrsti spolnog odnosa

● > 8 od 10 osoba zarazi se tijekom života i većina osoba nije ni svjesna da je zaražena ili da može zaraziti partnera

● Češće se prenosi sa žena na muškarce

● Većina infekcija HPV-om je prolazna, ali trajno prisutna infekcija može dovesti do određenih oblika raka i drugih bolesti kod oba spola

● Gotovo sve oblike raka i druge bolesti povezane s HPV-om uzrokuje 9 tipova HPV-a koji su sadržani u cjepivu

● Cijepljenje se provodi cjepivom GARDASIL 9 za oba spola po shemi (0,2,6 : prva i druga doza u razmaku od 2 mjeseca, treća doza u razmaku 6 mjeseci od prve doze). Razmaci između doza mogu biti i dulji, no preporuča se da se sve tri doze prime unutar 12 mjeseci

● Cijepljenje s devetvalentnim cjepivom uz redovite preventivne preglede siguran je put prema zaštiti od bolesti uzrokovanih HPV-om

● Cjepivo je u uporabi već 15 godina te je testirano na visoku učinkovitost, djelotvornost i sigurnost, a imunitet postignut HPV cijepljenjem traje dugo

● Medicinska struka jasno preporuča i ističe važnost cijepljenja protiv HPV-a

● Prevencija raka moguća je cijepljenjem

Molimo sve studente da sa sobom ponesu zdravstvenu iskaznicu i iskaznicu cijepljenja

Za sve informacije dostupni smo na broj: 021/315-957 ili e-mail: anita.buljan@nzjz-split.hr